ท่าอากาศยานนานาชาติเอเธนส์

ท่าอากาศยานนานาชาติเอเธนส์ "อีเลฟเทริออส เวนิเซลอส" เป็นท่าอากาศยานใหญ่สุดในประเทศกรีซ ตั้งห่างจากใจกลางเอเธนส์ประมาณ 20 กิโลเมตร เปิดดำเนินการตั้งแต่ปี 2001 และได้รับการตั้งชื่อตาม อีเลฟเทริออส เวนิเซลอส นายกรัฐมนตรีผู้มีบทบาทสำคัญในการพัฒนาประเทศ

ท่าอากาศยานนานาชาติเอเธนส์เป็นศูนย์กลางการบินหลักของกรีซและจุดเชื่อมต่อระหว่างประเทศไปยังยุโรป เอเชีย และแอฟริกา และยังเป็นฐานปฏิบัติการของสายการบิน Aegean Airlines และ Sky Express เส้นทางต่างประเทศยอดนิยมคือเยอรมนี อิตาลี และสหราชอาณาจักร

ท่าอากาศยานแห่งนี้มีสองอาคาร ได้แก่ อาคารผู้โดยสารหลัก สำหรับการเที่ยวบินภายในเขตเชงเกน และอาคารเทียบเครื่องบินรองสำหรับเที่ยวบินออกนอกเขตเชงเกน ทั้งสองอาคารเชื่อมต่อกันด้วยเส้นทางใต้ดิน ปัจจุบันมีขีดความสามารถรองรับผู้โดยสาร 26 ล้านคนต่อปี แต่ในปี 2023 มีจำนวนผู้โดยสารกว่า 28 ล้านคน เกินขีดความสามารถแล้ว แต่เมื่อขยายเต็มศักยภาพภายในปี 2060 จะสามารถรองรับผู้โดยสาร 50 ล้านคนต่อปี

อ้างอิง

หมวดหมู่:ท่าอากาศยานในประเทศกรีซ